***Dani hrvatskoga jezika*** u našoj školi

Dani se hrvatskoga jezika obilježavaju svake godine od 11. do 17. ožujka kao spomen na Deklaraciju o položaju i nazivu hrvatskoga književnog jezika. Deklaracija je objavljena

17. ožujka 1967. u tjedniku Telegram.

Njome se tražila ravnopravnost hrvatskog jezika u odnosu na ostale jezike u Jugoslaviji i to da je "potrebno osigurati dosljednu primjenu hrvatskoga književnog jezika u školama, novinstvu, javnom i političkom životu, na radiju i televiziji kad se god radi o hrvatskom stanovništvu, te da službenici, nastavnici i javni radnici, bez obzira otkuda potjecali, službeno upotrebljavaju književni jezik sredine u kojoj djeluju" .

Dani su hrvatskoga jezika obilježeni i u našoj školi, prigodnim tekstovima iz povijesti našega jezika, učeničkim radovima na temu jezika te izložbom značajnijih primjeraka iz povijesti hrvatskoga jezika.

